ఆస్తుల్ని స్వాధీనం చేసుకుని వృద్ధులకు అప్పగించిన అధికారులు
ఆర్కేనగర్‌, న్యూస్‌టుడే: అల్లారుముద్దుగా పెంచుకున్న కుమారుడికి అనారోగ్యం... అమ్మానాన్నలు అల్లాడిపోయారు. ఎలాగైనా బతికించుకోవాలని తపించారు. తల్లి తన మూత్రపిండం ఇచ్చి బిడ్డను కాపాడుకుంది. తర్వాత తల్లిదండ్రులు రూ.3 కోట్ల విలువైన ఆస్తులను కుమారుడి పేరిట రాశారు. ఆ కుమారుడే తన భార్యతో కలిసి వృద్ధులైన తన తల్లిదండ్రుల్ని పట్టించుకోలేదు. అధికారులు రంగంలోకి దిగి అతడి నుంచి ఆస్తులను స్వాధీనం చేసుకుని తిరిగి వృద్ధ దంపతులకు అందించారు. అధికారుల కథనం ప్రకారం... తమిళనాడులోని కృష్ణగిరి జిల్లాకు చెందిన పెరియస్వామి, శకుంతల భార్యాభర్తలు. కొంతకాలం కిందట వీరి కుమారుడు అరుణ్‌కుమార్‌ అనారోగ్యం పాలయ్యాడు. మూత్రపిండ మార్పిడి చేయాలని వైద్యులు తెలిపారు. తల్లి శకుంతల తన మూత్రపిండాన్ని ఇచ్చి అరుణ్‌ను కాపాడుకున్నారు. ఆ తర్వాత అతడికి వివాహం చేశారు. దంపతులు కృష్ణగిరిలో ఉన్న సుమారు రూ.3 కోట్ల విలువైన ఆస్తులను అరుణ్‌ పేరిట రాశారు. తల్లిదండ్రుల ప్రేమను గుర్తించని అతను తన భార్యతో కలిసి వారిని పట్టించుకోవడం లేదు. కొన్నాళ్లకు ఇంటి నుంచి బయటకు నెట్టాడు. దిక్కుతోచని స్థితిలో వారు వృద్ధాశ్రమంలో చేరారు. కుమారుడి తీరుతో తీవ్ర మనస్తాపానికి గురై, అతనిపై చర్యలు తీసుకోవాలని అధికారులకు పిటిషన్‌ అందించారు. ఈ ఉదంతంపై ఆర్డీవో దైవనాయకి పలు కోణాల్లో విచారణ చేపట్టారు. అరుణ్‌ ఆస్తులను స్వాధీనం చేసుకున్నారు. వాటిని ఆ వృద్ధ దంపతుల పేరిట మార్పించి, సంబంధిత పత్రాలను అందించారు. తల్లిదండ్రులను ఇబ్బంది పెడితే కఠిన చర్యలు తీసుకుంటామని అరుణ్‌ను అధికారులు హెచ్చరించారు.
aastulni swaadheenam chesukuni vruddhulaku appaginchina adhikaarulu
arcanagare, neusetude: allaarumuddugaa penchukunna kumarudiki anarogyam... ammaanaannalu alladipoyaru. elagaina batikinchukovalani tapinchaaru. talli tana moothrapindam ichi biddanu kaapaadukundi. tarvaata tallidandrulu roo.3 kotla viluvaina aastulanu kumarudi paerita raasaaru. aa kumarude tana bhaaryatho kalisi vruddhulaina tana tallidandrulni pattinchukoledu. adhikaarulu rangamloki digi atadi nunchi aastulanu swaadheenam chesukuni tirigi vruddha dampatulaku andinchaaru. adhikaarula kathanam prakaaram... tamilanaadulooni krishnagiri jillaaku chendina periyaswamy, sakuntala bhaaryaabhartalu. kontakaalam kindata veeri kumarudu arunnakumray anarogyam palayyadu. moothrapinda marpidy cheyalani vaidyulu telipaaru. talli sakuntala tana moothrapindaanni ichi arunnu kaapaadukunnaaru. aa tarvaata atadiki vivaham chesaru. dampatulu krishnagirilo unna sumaru roo.3 kotla viluvaina aastulanu arun paerita raasaaru. tallidandrula premanu gurtinchani atanu tana bhaaryatho kalisi vaarini pattinchukovadam ledu. konnaallaku inti nunchi bayataku nettaadu. dikkutochani sthitilo vaaru vruddhaashramamlo cheraaru. kumarudi teerutho teevra manastaapaaniki gurai, atanipai charyalu teesukovaalani adhikaarulaku pitition andinchaaru. ee udantampai ardivo daivanayaki palu konaallo vichaarana chepattaru. arun aastulanu swaadheenam chesukunnaru. vaatini aa vruddha dampatula paerita maarpinchi, sambandhita patraalanu andinchaaru. tallidandrulanu ibbandi pedithe kathina charyalu teesukuntaamani arunnu adhikaarulu heccharinchaaru.